IamGujart.com, અમદાવાદ: અનિલ અંબાણીની માલિકીની કંપની રિલાયન્સ કોમ્યુનિકેશન (RCom)ના લાખો ગ્રાહકોને એ વખતે ઝટકો લાગ્યો કે જ્યારે ગત 29મી સપ્ટેમ્બરની રાત્રે 12 કલાકથી તેમનું સીમકાર્ડ એકાએક બંધ થઈ ગયું. હકિકતમાં RComએ ગત 29મીએ રાત્રે 12 કલાકથી ગુજરાત સર્કલમાં તેની 2G સેવા બંધ કરી દીધી છે. ગ્રાહકો માટે આઘાતની વાત એ હતી કે, RComએ કોઈ આગોતરી જાણ કર્યા વિના કે ગ્રાહકોને કોઈ મેસેજ મોકલ્યા વિના જ તેની સેવા બંધ કરી દેતા, RCom 2Gના લાખો ગ્રાહકો મુશ્કેલીમાં મૂકાઈ ગયા છે. ટેલિકોમ રેગ્યુલેટરી ઓથોરિટી TRAIના ડેટા મુજબ ગુજરાતમાં RComના લગભગ 54 લાખ ગ્રાહકો છે.